Калининградтагы милләттәшләребез өлкәсенең 75 еллыгы медале белән бүләкләнде

	Калининградта региональ хакимият органнары җитәкчеләре милләтара очрашуларның региональ үзәгендә «Кардәшләр» мәдәният җәмгыяте әгъзаларына Калининград өлкәсенең 75 еллыгы уңаеннан медаль тапшырдылар.	 Бүләкләнүчеләр арасында «Кардәшләр» мәдәният җәмгыятенә нигез салучы һәм аның алыштыргысыз җитәкчесе Сәлимә Яһудина да бар иде. Ул 15 ел дәвамында әлеге оешманы җитәкләде. 

Сәлимә ханым 1946 елдан бирле Калининград өлкәсендә яши. Ул Багратионовск шәһәрендә сугышчы-шагыйрь лейтенант Фатых Кәримгә һәйкәлне яңартуда шәхсән үзе катнашты һәм ел саен аның иҗатын популярлаштыру өчен төрле чаралар үткәрде.

Калининград өлкәсенең 75 еллыгы уңаеннан медаль белән шулай ук татар җәмгыятенең актив әгъзалары Мидхәт Мөлеков,  Әмир Хәйруллин, Рәисә Журавлева һәм Халидә Әхмәдова да бүләкләнде. 
	---	
Piter.tatar

	№ --- | 08.09.2021	


